钦定古今图书集成/历象汇编/历法典/第118卷 > 《算法统宗六》 > 图
## 钦定古今图书集成/历象汇编/历法典/第118卷 > 《算法统宗六》 > 图

今有方田，积三千一百三十六步。问平一面若干？
答曰：“五十六步。”

法曰：置田积为实，约实定初商五十步于左，另置下
法五十步于右，左右相呼，五五除实二千五百步，馀
积六百三十六步。就以下法，五十步倍之，得一百步。
次商六步于左，初商五十之下，亦置六步于右，倍方
一百，隔位之下，共得一百零六步。皆与次商六步相
呼，一六除实，六百步。又左六对右六相呼，六六除实，
三十六步恰尽。

今有方田积二十万零七千九百三十六步，问平方
一面若干？

答曰：“四百五十六步。”

法曰：“置方积为实，约初商四百于左位，亦置四百于
右位，为方法。与上商相呼，四四除实一十六万，馀实
四万七千九百三十六步。就以方法四百倍作八百
为廉法。次商五十”于左初商四百之下，亦置五十于
右。廉法八百之下，为隅法。共八百五十，皆与次商五
十呼除。先以左五对右八呼，五八除实四万。又左五
对右五呼，五五除实二千五百，馀实五千四百三十
六步。却以下法，次商五十倍之，并廉共得九百，又为
廉法。又商六步于左初。次商四百五十之下，亦置六
步于廉法九百隔位之下，共九百零六，皆与左。再商
六步呼除。先左六对右九呼，六九除实五千四百。又
左六对右六呼，六六除实三十六步，恰尽合问。
今有方砖一千四百六十一块，欲为平方。问一面方
若干？

答曰：“一面方三十八块，又七十七块之十七。”

法曰：置砖积为实，初商三十块于左，另置下法三十
于右，为方法。左右相呼，三三除实九百，馀实五百六
十一块。就以方法三十倍作六十，为廉法。次商八于
左，初商三十之下，亦置八于右，廉法六十之下，为隅
法。共六十八，皆与上商八相呼，六八除实四百八十。
又呼八八，除实六十四，馀实一十七，不尽，却将所商
三十八倍之，再添一块，共得一方数七十七，命一十
七。何谓之命？以原总数内除去一十七，另加上七十
七，便商，得面方三十九块，因此不及而为之命。馀仿
此。

今有方田积七万一千八百二十四步，问平方一面
若干？

答曰：“每一面方二百六十八步。”

法曰：“置方田积为实”，以开平方法除之。初商二百于
左位，亦置二百于右位，为方法。以左二对右二相呼，
二二除实四万讫，馀实三万一千八百二十四步。就
以方法二百倍作四百，为廉法。次商六十于左，初商
二百之下，亦置六十于廉法四百之下，为隅法。共四百六十，皆与次商六十呼除。先以左六对右四呼，四
六除，积二万四千。又左六对右六呼，六六除，积三千
六百。馀实四千二百二十四步。却以右位次商六十，
倍加六十，于四百之下，共五百二十，皆为廉法。又商
八于左初次商二百六十之下，亦置八于右。廉法五
百二十之下，皆与上商八步呼除。先以左八对右五
呼，除五八除，积四千。又呼二八，除一百六十。又呼“八
八”，除实六十四步恰尽。